钦定古今图书集成/理学汇编/文学典/第062卷 > 耶律庶箴
## 钦定古今图书集成/理学汇编/文学典/第062卷 > 耶律庶箴

按《辽史耶律庶成传》，“庶箴，字陈甫，善属文。重熙中为
本族将军。咸雍元年同知东京留守事，俄徙乌衍突
厥部节度使。九年，知蓟州事。明年，迁都林牙。上表乞
广本国姓氏，曰：‘我朝创业以来，法制修明，惟姓氏止
分为二，耶律与萧而已。始太祖制契丹大字，取诸部
乡里之名，续作一篇，著于卷末。臣请推广之，使诸部’”
各立姓氏，庶男女婚媾，有合典礼。帝以旧制不可遽
釐，不听。大康二年，出耶律乙辛为中京留守，庶箴与
耶律孟简表贺。顷之，乙辛复为枢密使，专权恣虐。庶
箴私见乙辛，泣曰：“前抗表，非庶箴之愿也。”乙辛信其
言，乃得自安，闻者鄙之。八年，致仕，卒。子《蒲鲁》。